google/wiki40b huggingface dataset:
Grunnkretser i Arendal kommune

Grunnkretser i Arendal kommune er delområder og grunnkretser som seksjonerer Arendal kommune, Aust-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Robertus scoticus

Utseende

Robertus scoticus er en liten edderkopp, ca. 2 mm lang. Den er ganske ensfarget brunt, med litt mørkere framkropp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.
Den kan forveksles med enkelte arter av dvergedderkopper (Linyphiidae). Den er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Robertus scoticus lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers.
Hunnen spinner eggene sine inn i en fritthengende, rund eggsekk.

Utbredelse

Robertus scoticus er utbredt i palearktis. I Europa finnes den i de fleste land, også i Norge.
Amalienborg Slotsplads

Amalienborg Slotsplads er en åttekantet plass i Frederiksstaden i København anlagt i 1760 etter Nicolai Eigtveds planer. Rundt plassen ligger de fire slottene som til sammen utgjør Amalienborg. Midt på plassen står J.F.J. Salys rytterstatue av Frederik V. Hele området er fredet.
Hendrik Hoppenstedt

Liv og virke

Hoppenstedt gikk på skolen fra 1978 til 1992 i Thönse, Großburgwedel og Abingdon (England), han tok Abitur på Gymnasium Großburgwedel, og avtjente verneplikten fra 1992 til 1993 samtidig som han utdannet seg til reserveoffiser. Han er i dag oberstløytnant i reserven. Fra 1993 til 1999 studerte han jus i Passau, Lausanne og Würzburg. Han har arbeidet i domstolene og hos statsadvokaten. Hendrik Hoppenstedt har vært advokat hos Allianz Versicherungs-AG. 
Han var 2005 til 2013 borgermester i byen Burgwedel i Niedersachsen, og ble i 2013 medlem av Forbundsdagen. Hoppenstedt ble medlem av CDU i 1999 og har hatt ulike tillitsverv i partiet.
Brenda Song

Roller

I serien Zack og Codys søte hotelliv spiller hun den rike hotellarvingen som liker å skryte av hvor rik hun er til alle hun ser. Hun har også et stort shoppingproblem, og bruker flere rom som garderober.
Brenda Song har også hovedrollen i filmen Wendy Wu, en film fra Disney Channel, hvor hun spiller tenåringsjenta Wendy Wu, som blir oppsøkt av en munk som forteller henne at hun er kinesisk kriger.
Operasjon Kheibar

Innledning

Etter de ikke vellykte avledende angrepene som har fått betegnelsene Operasjon Val-Fajr 5 og Operasjon Val-Fajr 6 i sørlige Irak, åpnet Iran en front ved innsjøene av sumpene Hawizeh. Rundt 250 000 iranske tropper dro gjennom den irakiske ørkenen og ble møtt av en mekanisert styrke som uttryddet dem. Iran trengte luftstøtte, men manglet reservedeler for sine amerikanskbygde fly. Det ble et alvorlig problem for Iran og førte til store tap.
Iran hadde en nidkjær styrke bestående av Irans revolusjonsgarde og Basij, frivillige som vervet seg inn i troppene underordnet revolusjonsgarde, men disse kunne ikke erstatte sine døde og tvang dem til å være avhengige av artilleri, luftstøtte og stridsvogner.

Slaget

Den 14. februar 1984 kjempet iranerne seg gjennom de irakiske forsvaret ved den oljerike øya Majnoon. Iran var da klare til å sette i gang et endelig angrep, slaget ved sumpene. Et tap ville føre til at Irak ville gjenvinne tidligere tapte områder. Operasjon Kheibar var Iraks første strategiske motoffensiv. Irans flyvåpen kunne bare tilby rundt hundre angrep per dag, noe som var utilstrekkelige, ettersom de allerede var opptatt på den sørlige fronten. Ettersom iranerne manglet tilstrekkelig med luftstøtte, brukte de helikoptre som støtte for troppene. Til sist slo ranerne seg gjennom våtmarkene og tvang irakerne ut av Majnoon. Det var en betydelige katastrofe for Irak.

Ettervirkning

Til sist fikk Iran rundt 20 000 døde i slaget om sumpene og påførte Irak kun 9 000 døde. Men for Irak var selv 9 000 altfor mye. Etter slaget forsøkte Iran uten hell å gjenerobre motorveien mellom Bagdad og Basra med Operasjon Badr i 1985. Ved slutten av krigen kunne Irak forvise iranerne fra Majnoon ved å benytte et storstilt angrep med bruk av giftgass.
Golofa imperialis

Utseende

En middelsstor (25–45 millimeter) hornbille. Hannen er rødbrun, hunnen brunsvart. Hannen har et langt, tynt, krumt horn på hodet og et nokså kort, litt skjeformet (åpent forover) horn på pronotum. Hunnen mangler disse hornene.

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse

Arten finnes i Mexico.
Bo (artist)

Bo (født Bodil Norunn Larsen på Haramsøy) var en norsk artist, som var aktiv på 80-tallet. Hun deltok i Melodi Grand Prix 1982 med sangen «Kom heim», skrevet av Terje Formoe og Rolf Løvland. Hun var også med i Forente Artister som sang «Sammen for livet».
Paamul

Paamul er ei strandbygd på Riviera Maya i Quintana Roo i Mexico. Den tilhører Solidaridad kommune og befinner seg like nordøst for Puerto Aventuras. Turistnæringa på stedet er konsentrert rundt et stort hotell ved stranda, mens de fastboende holder til litt lenger opp fra kysten.
Duanfang

Bakgrunn

Duanfang tilhørte en gammel kinesisk slekt som tidlig gikk over til det mandsjuiske Qing-dynastiet og derfor ble adoptert som en mandsjuisk klan.

Embedsmannskarriere

Duanfang hadde en rekke lavere embeder i 1880-årene, men ble senere med i Kang Youweis reformbevegelse i 1898. Han klarte å unngå straff da reformbevegelsen ble undertrykt av enkekeiserinne Cixi og ble senere dratt inn i Qing-dynastiets konstitusjonelle reformarbeid.
Duanfang besøkte i april 1906 Stockholm som sjef for en stor kinesisk studiekommisjon sendt til Europa. Som visekonge i Yangtze-området oppviste han stor dugelighet og prøvde iherdig å virke for reformer i forvaltningen og for landets økonomiske utvikling.
Da 1911-revolusjonen utbrøt ble han, trass i sin bakgrunn som reformforkjemper, offer for anti-mandsjuiske angrep og ble myrdet av plyndrende soldater.
Karen Karapetjan

Liv og virke

Karapetjan var konsernsjef i det russisk-armenske selskapet ArmRosGazprom fra det ble startet opp i 2001 til 2010. 
Han ble ordfører i Jerevan 17. desember 2010 etter å ha fått støtte fra byens forsamling. Han etterfulgte Gagik Beglarjan, en kontroversiell ordfører som gikk av tidlig i desember 2010 etter å ha blitt involvert i en skandale med presidentadministrasjonen til Serzj Sargsian.
Karapetjan gikk av som ordfører 28. oktober 2011, noe som førte til at Taron Margarjan tok over for han i november 2011. Etter at han gikk av som ordfører dro han til Russland igjen for å jobbe for Gazprom. Han ble utvalgt som statsminister av Serzj Sargsian 13. oktober 2016.

Ordfører i Jerevan

Etter bare én måned som ordfører i Jerevan, startet de armenske protestene i 2011 etter at Karapetjan innførte forbud mot gatesalg i Jerevan. Flere gateselgere begynte å protestere og ønsket at Karapetjan skulle gå av, i tillegg til at forbudet skulle trekkes tilbake. Mens protestene ble større, i tillegg til at flere ulovlige opptog ble arrangert utenfor operateateret i Jerevan, valgte Karapetjan å insistere på at det tidligere forbudet mot opptog utenfor teateret fortsatt skulle gjelde, i tillegg til at han nektet å trekke tilbake forbudet mot gatesalg.

Statsminister

Etter at Hovik Abrahamjan gikk av som statsminister, ble Karapetjan foreslått som en etterfølger. Statusen hans som statsminister ble offentliggjort under et møte med Armenias republikanske parti, og offisielt bekreftet av president Serzj Sargsian 13. september 2016. President Sargsian har sagt at Karapetjan hadde mulighet til å lede en stor bølge med forandringer i landet, spesielt innen økonomi og politikk.
Tåtten om Måne skald

Tåtten om Måne skald (Mána þáttr skálds eller Mána þáttr Íslendings) er en tått, en kort islendingesaga fra ca år 1200. Historien foregår i Norge i 1184 og handler om Måne som kommer tilbake fra en reise til Roma, oppsøker kong Magnus Erlingsson (1156-1184) og fremsier et kvad for å ønske kongen god reise til Bergen. I tillegg fremsier han kvadet Útfarardrápa av Halldórr skvaldri, som handler om Erlings morfar Sigurd Jorsalfare. 
Tåtten tilhører en liten gruppe av fire tætter som er slike korte prosatekster som er føyd inn i kongesagaer for å introdusere et løskvad. Teksten er kjent fra AM 327 4°-manuskriptet til Sverres saga. 
Kvad av Måne finnes også i Íslendinga saga og en halv vise i Skaldskaparmål. 
Oversatt til norsk av Arnhild Mindrebø i fembindsverket Islendingesagaene, 2014.
Maskin-til-maskin-kommunikasjon

Maskin-til-maskin-kommunikasjon, forkortet M2M og også kjent under betegnelsen «embedded mobile», er et framvoksende marked for anvendt telemetri og telematikk som bruker mobil datakommunikasjon mellom maskiner, biler eller andre gjenstander, det vil si mobilkommunikasjon mellom ikke-menneskelige abonnenter. Et vanlig karaktertrekk ved M2M er at SIM- eller RFID-kortene som kommuniserer er integrert i maskinene eller gjenstandene av fabrikanten, og dermed ikke lar seg bytte ut med den mulighet det ville gitt for fritt valg av teleaktør. Markedet omfatter mobile data- og kommunikasjonstjenester for måling og overvåking av funksjoner, sporing av gjenstander, samt system- og flåtestyring. Analyseselskapet Gartner Group mener at 200 millioner enheter vil være tilkoblet innen 2012,, mens Juniper Research spår at det vil være 412 millioner tilknytninger innen 2014. Mindre optimistiske anslag antyder 187 millioner tilknytninger i 2014.
Trafikken skjer mellom to maskiner som har innebygd samme kommunikasjonsutstyr (normalt et SIM-kort), men dataene som overføres vil ofte være generert av sensorer eller andre måleapparater på maskinen(e). Tjenestene bruker normalt CDMA- eller GSM-basert teknologi for mobilkommunikasjon, men kan også bruke RFID-teknologi på kortere avstander. Til sjøs kan maskin-til-maskin-kommunikasjon også skje via kystradio, som tilfellet er med automatisk nødpeileutstyr, VHF-Data, og Bastøyfergens betalingsterminaler. Det er tildelt egne internasjonale nummerserier uten landkoder for M2M-telefonnumre, og roamingprisene er lavere enn for ordinær mobiltelefoni. Det er utviklet noen Microsoft-kompatible industristandarder for programvaren i systemene, kalt BITXML og M2MXML.
Bert og Becka Boys

Handling

Bert går i 6. klassetrinnet (6 A). Han er sammen med Nadja Nilsson. På skolen rivaliserer gjenger.
Lulua (bille)

Utseende

Middelsstore (ca. 14 millimeter), tettbygde, matt brunlige trebukker. Kroppen er mer eller mindre kledt med lyse skjell. Antennene er kraftige, pronotum nærmest trapesformet med litt buede sider. Dekkvingene er parallellsidige med avrundede "skuldre".

Utbredelse

Artene er utbredt i Sentral-Afrika.
Cyclocephala boucheri

Utseende

En middelsstor, avlang, blank, svart hornbille. "Snuten" er middels lang og rundet. Fasettøynene er ganske store, lyst fargede, med en påfallende "tagg" som bryter inn i hvert fasettøye foran. Pronotum er rundet, ganske fint og spredt punktert. Dekkvingene har tydelige, men ikke særlig skarpe, punktrader og er ganske jevnbrede. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt i Guyana.
Yamatetunnelen

Yamatetunnelen (japansk: 山手トンネル, Yamate Tonneru) er en tunnel i Tokyo i Japan. Den er en del av Tokyos indre motorveisystem og går fra Toshima til Shinagawa. Tunnelen er 18,2 kilometer lang og er pr. 2018 verdens nest lengste veitunnel, etter Lærdalstunnelen i Norge.
Heshui

Heshui (kinesisk: 合水县; pinyin: Héshuǐ Xiàn) er et fylke i Gansu i Folkerepublikken Kina. Det ligger i byprefekturet Qingyang.
Befolkningen var på 163 424 innbyggere i 1999.

Samferdsel

Kinas riksvei 211 løper gjennom området. Den fører fra Yinchuan i den autonome region Ningxia Hui til Xi'an i provinsen Shaanxi.
Tjuefire-prikket marihøne

Utbredelse

Tjuefire-prikket marihøne finnes lengst sør i Norge, nord til Trøndelag, men er sjeldnere på vestlandet.

Utseende

Larvene er mellom 4-5 millimeter, mens de voksne (imago) er mellom 3-4 millilmeter lange. Larven er lys, grå-hvit med seks rekker av grenete torner (utvekster) på bakkroppens ryggside. De voksne er halvkuleformet med en rødlig orange farge. De har små svarte eller mørke prikker. Antallet kan variere, men maksimalt er det tjuefire prikker på dekkvingene. Prikkene er vanligvis best synlig foran, men svakere lengst bak.

Levevis

Tjuefire-prikket marihøne lever som både som voksen (imago) og larve på undersiden av blader, hvor den gnager i bladets hud og bladkjøtt. De etterlater seg et karakteristisk mønster av parallelle striper. De lever på en rekke urter (planter) som engsmelle (Silene cububalus), praktstjerner (Melandrium), såpeurter (Saponaria), vindelslirekner (Polygonum). Den kan gjøre stor skade på en rekke planter, og kan opptre som skadedyr i drivhus, særlig på nellik.
I varmere strøk kan den ha flere, opptil tre generasjoner i året. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Tiden som puppe varer bare noen dager.
Dicronorrhina kouensis

Utseende

En stor (35-50 millimeter), metallisk skinnende ensfarget grønn gullbasse. Hannen har et "T"-formet, flatt horn i pannen, på hver side av dette en skarp pigg.

Levevis

Larvene lever å råtnende plantemateriale i jorden. Utviklingen tar 8-9 måneder, og de voksne billene kan leve 3-4 måneder, slik at det blir en generasjon per år.

Utbredelse

Arten er beskrevet fra Burkina Faso.
Talos

Talos, også skrevet Talus (gresk Τάλως, Talōs) og Talon (Τάλων, Talōn), var i gresk mytologi en mekanisk, usårbar kjempe av bronse som i sin tid vokta over Kreta.

Bronsekjempen på Kreta

Zevs, gudenes konge, lot smeden Heifaistos forme metallkjempen Talos for at den skulle beskytte Europa, dattera til kong Agenor i Fønikia og elskerinna til Zevs, fra sjørøvere og inntrengere som kom til øya dit gudekongen hadde bortført henne og der hun var blitt forlatt. Talos ble utstyrt med ei åre som gikk fra nakken til ankelen. Den var fylt med blod fra gudene og lukka med en spiker eller plugg av bronse.
Bronsemannen holdt oppsyn over den store øya sør i Egeerhavet ved å vandre eller kretse rundt kysten tre ganger hver dag. Han kasta steiner på skip som nærma seg, og fremmede som steig i land, ble brent av flammer og knust av gloheite favntak. 
Ifølge Apollonios fra Rhodos, som skreiv det episke diktet Argonautika om Jason og argonautene på jakt etter det gylne skinnet, ble Talos forheksa og drept av trollkvinna Medeia da hun, ektemannen Jason og argonautene på sin ferd kom til øya der bronsekjempen holdt vakt. 
Talos døde enten da Medeia gjorde ham gal ved hjelp av urter, da hun narra ham og påsto at hun kunne gjøre ham udødelig ved å fjerne bronsepluggen i blodåra, eller da argonauten Poias (Poea) traff kjempen med ei pil. 
Ifølge Jason-sagnet i Argonautika hypnotiserte Medeia bronseroboten sånn at den sjøl trakk ut pluggen i ankelen, sitt eneste svake punkt. Dermed rant det magiske blodet  ut, og «automatonen» blødde i hjel.
Blodåra i Talos kan minne om det hulrommet metallstatuer fikk når grekerne skulle støpe dem etter «den tapte voksmetoden».

Håndverkeren Perdix

Talos er også et annet navn på Perdix, en ung håndverker i greske sagn. Han var nevøen til den berømte kunstneren og håndverkeren Daidalos og skal ha lagd det første pottemakerhjulet og ei vedsag inspirert av ryggraden til en fisk. Perdix ble drept av Daidalos som ble sjalu på den evnerike rivalen.
Spilopyra

Utseende

Middelsstore (8 - 13 millimeter), avlange, blanke, mørke bladbiller, med tegninger av mer eller mindre skinnende, grønnlige eller purpuraktige metalliske farger. Dekkvingene har en påfallende tverrfure noe foran midten, området foran denne er noe hevet og oppsvulmet. Antennene er tynne ved roten, noe utvidet mot spissen, litt over halvparten så lange som kroppen. Hodet er kort og bredt med ganske små fasettøyne. Pronotum er avrundet trapesformet. Dekkvingene er omtrent jevnbrede bortsett fra tverrfuren. Beina er slanke, med noe forstørrede føtter.

Levevis

Artene lever i regnskog, i alle fall en av artene er knyttet til busker i slekten Cupaniopsis (familien Sapindaceae)

Utbredelse

Slekten er utbredt i Australia og Ny-Guinea.
Breaking Away (film)

Handling

Amerikansk oppvekstfilm om forholdet mellom vellykkede college ungdom og skoletapere. Filmen kulminere i et 200 runders sykkelrace, prestisjekamp mellom samfunnets "tapere" og "vinnere". Filmens hovedinnhold kan beskrives som en kamp mellom arbeiderklasse og overklasse, mellom fattig og rik, mellom pen og alminnelig og mellom mislykket og vellykket.
En vesentlig del handler om Dave. Han er arbeidsløs og racersyklist, og en sterk beundrer av alt italiensk – og i særdeleshet italienske proffsyklister. Denne interessen går hans svært amerikanske far på nervene. Når han får sjansen til å møte dem i en konkurranse viser det seg imidlertid at de er noen råtasser som bruke alle knep for å vinne. Dave blir desillusjonert og den italienske epoken i hans liv forsvinner.
NM i friidrett 1925

Norgesmesterskapet i friidrett 1925 bestod av flere arrangementer som i 1925 kåret norgesmestere i friidrettsøvelsene.
Hovedmesterskapet ble arrangert på Trondhjem stadion i Trondhjem fra 22. til 23. august. 
Arrangør var SK Freidig. Kun menn deltok.
Kongepokalvinner ble Kaare Bache.
Se også NM i mangekamp 1925.
En sporvogn til begjær (skuespill)

En sporvogn til begjær (engelsk: A Streetcar Named Desire) er et teaterstykke fra 1947, skrevet av den amerikanske dramatikeren Tennessee Williams. Han vant Pulitzerprisen for drama for dette teaterstykket i 1948. En sporvogn til begjær blir ofte nevnt som ett av de beste amerikanske teaterstykkene fra 1900-tallet, sammen med Lang dags ferd mot natt og En handelsreisendes død. 
En sporvogn til begjær hadde premiere på Ethel Barrymore Theatre på Broadway 3. desember 1947. Det var regissert av Elia Kazan og hadde Marlon Brando, Jessica Tandy, Kim Hunter og Karl Malden i hovedrollene. Produksjonen ble avsluttet 17. desember 1949. Teaterstykket hadde premiere i London i 1949, regissert av Laurence Olivier og med Bonar Colleano, Vivien Leigh og Renée Asherson i hovedrollene. 
Stykket ble filmet som En sporvogn til Begjær i 1951 med Kazan som regissør, mens Brando, Hunter og Malden gjentok sine roller fra Broadway. Vivien Leigh spilte sin rolle fra London-oppsetningen. 
Stykket ble oversatt til norsk av Peter Magnus og utgitt i 1950. Det ble i 1949 oppført både på Trøndelag Teater og Nationaltheatret. I Nationaltheatrets oppsetning, som var regissert av Gerda Ring og Ella Hval, spilte Aase Bye rollen som Blanche Dubois, mens Ola Isene spilte Stanley Kowalski. I 2019 settes forestillingen opp på Oslo Nye Teater som Sporvogn til begjær med Linn Skåber og Nils Jørgen Kaalstad i hovedrollene og Kim Bjarke som regissør.
Boksing under Middelhavslekene 2005

Boksing under Middelhavslekene 2005. Boksing var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var femtende gangen som boksing var med på programmet under middelhavslekene. Det ble konkurrert i elleve vektklasser, kun for menn. Alle tapende semifinalister fikk bronsemedaljer. Italia ble beste nasjon med fire gullmedaljer foran Tyrkia og Frankrike med to hver.
Brunonene

Brunonene var en saksisk hertugslekt fra det 9. til det 11. århundre. Slekten antas å ha sitt navn etter Brun I av Sachsen (Bruno) som var hertug i Sachsen fra 866 til sin død i 880. Brun var eldste sønn av Liudolf av Sachsen og Brunonene er dermed sannsynligvis en gren av hertugslekten Liudolfingene som keiserne i Det ottonianske dynasti (Otto den store og hans etterkommere) tilhørte. Teorien om slektskapet er sannsynliggjort ved at Brun/Bruno og Liudolf er vanlige navn blant Brunonene, og at de hadde eiendommer i de samme områdene som Liudolfingene. Det er imidlertid ingen konkrete bevis for at Brunonene er knyttet til Liudolfingene, og det er ikke påvist at hertug Brun hadde barn.
Brunonene bodde i grevskapet Derlingau i Niedersachsen og hadde sitt hovedsete i det som ble byen Braunschweig som direkte betyr Bruns by. Det er uklart om navnet henviser til Brun I av Sachsen.
Av de tidligste medlemmer av familien er nevnt en Hertug Liudolf i 942. Brun I, greve av Braunschweig er nevnt i 991. Mannslinjen i slekten døde ut med Egbert II, markgreve av Meissen i 1090, men hans søster Gertrude av Braunschweig hadde en datter Gertrude av Süpplingenburg som i 1127 giftet seg inn i Welf-dynastiet ved hertug Henrik den stolte (Henrik X) av Sachsen og Bayern. Huset Welf overtok gjennom dette brunonenes eiendommer.
Klossa Knapitatet

Klossa Knapitatet er Samla Mammas Mannas tredje studioalbum og ble gitt ut i 1974. Det ble spilt inn i Studo Decibal i Stockholm 6.-8. november 1974. Albumet er helt instrumentalt, men inneholder noe ordløs sang og jodling. Tittelen er et ordspill over den svenske venstrebevegelsens slagord «Krossa kapitalet» (Knus kapitalismen!).
Mei (Baoji)

Mei (kinesisk: 眉县; pinyin: Méi Xiàn) er et fylke i byprefekturet Baoji i provinsen Shaanxi i Folkerepublikken Kina. I 1999 hadde det 292 563 innbyggere.

Kulturminner

Funnstedet Yangjiacun (Yangjiacun yizhi, 杨家村遗址) med sine arkeologiske utgravninger fra kinesisk bronsealder ble i 2006 oppført på Folkerepublikken Kinas liste over verneverdige kulturminner.

Samferdsel

Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.